## [Minijatura za inačicu od 09:37, 13. listopada 2008.](http://upload.wikimedia.org/wiki)

REPUBLIKA HRVATSKA

LIČKO-SENJSKA ŽUPANIJA

GRAD GOSPIĆ

GRADONAČELNIK

KLASA: 351-01/23-01/4

URBROJ: 2125-1-02-23-02

Gospić, 24. ožujka 2023. godine

**GRADSKO VIJEĆE GRADA GOSPIĆA**

**PREDMET: Prijedlog Odluke o sprječavanju odbacivanja otpada na području Grada Gospića**

- na razmatranje i donošenje – dostavlja se

Na temelju članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21), u privitku Vam dostavljam Prijedlog Odluke o sprječavanju odbacivanja otpada na području Grada Gospića na razmatranje i donošenje.

Temeljem članka 113. stavka 1. Zakona o gospodarenju otpadom („Narodne novine“ br. 84/21) predstavničko tijelo jedinice lokalne samouprave donosi odluku o sprječavanju odbacivanja otpada koja sadrži mjere sprječavanja protuzakonitog odbacivanja otpada i mjere uklanjanja protuzakonito odbačenog otpada, uključujući i lokacije protuzakonito odbačenog otpada.

Slijedom navedenog, predlaže se Gradskom vijeću Grada Gospića donošenje predmetne Odluke.

S poštovanjem,



Na temelju članka 113. stavka 1. Zakona o gospodarenju otpadom („Narodne novine“ br. 84/21) i članka 33. Statuta Grada Gospića ("Službeni vjesnik Grada Gospića" br. 7/09, 5/10, 7/10, 1/12, 2/13, 3/13 - pročišćeni tekst, 7/15, 1/18, 3/20, 1/21), Gradsko vijeće Grada Gospića na sjednici održanoj dana \_\_\_\_\_\_\_\_\_ 2023. godine, donosi

**ODLUKU**

**o sprječavanje odbacivanja otpada na području Grada Gospića**

**Članak 1.**

1. Ovom Odlukom utvrđuju se mjere sprječavanja protuzakonitog odbacivanja otpada i mjere uklanjanja protuzakonito odbačenog otpada, uključujući i evidenciju lokacija protuzakonito odbačenog otpada.

**MJERE SPRJEČAVANJA PROTUZAKONITOG ODBACIVANJA OTPADA**

**Članak 2.**

1. Na lokacijama protuzakonito odbačenog otpada će se provoditi slijedeće mjere radi sprječavanja odbacivanja otpada:
   * češća kontrola lokacija od strane komunalnog redara,
   * postavljanje znakova zabrane i upozorenja o odbacivanja otpada u okoliš,
   * distribucija letaka građanima o načinu zbrinjavanja otpada,
   * anketno istraživanje o razlozima i uzrocima bacanja otpada u okoliš,
   * uspostava video nadzora na površinama na kojima je u više navrata utvrđeno nepropisno odbacivanje otpada,
   * prema potrebi ograđivanje površine fizičkim barijerama.
2. Na području Grada Gospića u suradnji s Mjesnim odborima i dalje će se vršiti edukacija i informiranje građana o načinu zbrinjavanja različitih vrsta otpada u skladu sa zakonskim odredbama i općim aktima Grada Gospića te će se razvijati dodatna suradnja s ekološkim udrugama koje djeluju na području Grada Gospića i Republike Hrvatske u provođenju akcija čišćenja okoliša.

**Članak 3.**

1. Na temelju podataka o lokacijama i količinama protuzakonito odbačenog otpada utvrđuju se lokacije na kojima će se provoditi posebne mjere sprječavanja protuzakonitog odbacivanja otpada i mjere uklanjanja protuzakonito odbačenog otpada.
2. Lokacije iz stavka 1. ovog članka nalaze se u tablici koja je u PRILOGU 1. Odluke i njen je sastavni dio.

**Članak 4.**

1. Grad Gospić uspostavio je sustav za zaprimanje obavijesti o protuzakonito odbačenom otpadu na području Grada Gospića. Sustav je uspostavljen na mrežnoj stranici Grada Gospića.
2. Mrežna stranica: [**www.gospic.hr**](http://www.gospic.hr)
3. Link na mrežnoj stranici - **Prijavite protuzakonito odbačen otpad**

**MJERE UKLANJANJA PROTUZAKONITO ODBAČENOG OTPADA**

**Članak 5.**

1. Na lokacijama protuzakonito odbačenog otpada će se provoditi mjere radi uklanjanja protuzakonito odbačenog otpada:
   * uklanjanje protuzakonito odbačenog otpada o trošku počinitelja,
   * uklanjanje protuzakonito odbačenog otpada o trošku vlasnika odnosno posjednika,
   * uklanjanje protuzakonito odbačenog otpada o trošku Grada Gospića,
   * organiziranje ekoloških akcija čišćenja okoliša.

**Članak 6.**

1. Za realizaciju mjera iz članaka 2. i 4. ove Odluke osigurana su sredstva u proračunu Grada Gospića.

**Članak 7.**

1. Ova Odluka stupa na snagu osmog dana od dana objave u „Službenom vjesniku Grada Gospića“.

PREDSJEDNICA GRADSKOG VIJEĆA

GRADA GOSPIĆA

Ana-Marija Zdunić, mag. iur., v.r.

**PRILOG 1.**

TABLICA LOKACIJA NA KOJIMA JE U VIŠE NAVRATA UTVRĐENO PROTUZAKONITO ODBACIVANJE OTPADA NA PODRUČJU GRADA GOSPIĆA.

|  |  |  |
| --- | --- | --- |
| **Lokacija odlagališta** | **Vrsta odloženog otpada** | **Napomena** |
| Dolovi ispod Oštre | Glomazni otpad  Građevni otpad  Miješani komunalni otpad | / |
| Put Lički Novi - Divoselo | Glomazni otpad  Građevni otpad  Miješani komunalni otpad | / |
| Divoselo - Poljari | Glomazni otpad  Građevni otpad  Miješani komunalni otpad | Područje je označno kao minski sumnjivo područje |
| Zablate | Glomazni otpad  Građevni otpad  Miješani komunalni otpad | / |
| k.č.br. 298; k.o. Divoselo | Glomazni otpad  Građevni otpad  Miješani komunalni otpad | Privatni posjed |
| k.č.br. 4646; k.o. Divoselo | Glomazni otpad  Građevni otpad  Miješani komunalni otpad | Javni put |
| k.č.br. 947/1; k.o. Divoselo | Glomazni otpad  Građevni otpad  Miješani komunalni otpad | Privatni posjed |
| k.č.br. 606/48; k.o. Divoselo  k.č.br. 606/49; k.o. Divoselo | Glomazni otpad  Građevni otpad  Miješani komunalni otpad | Vlasnički dio 1/1 Grad Gospić |